**NACRT ODLUKE O ZAŠTITI IZVORIŠTA**

**MILKINO VRELO**

**NACRT**

Na osnovu člana 68. stav 3. Zakona o vodama Federacije BiH („Službene novine FBiH“ br. 70/06) člana 40. stav 3., Zakona o vodama Zeničko - Dobojskog kantona ("("Sl. novine ZDK", br. 17/07") a u skladu sa članom 13. Stav 2. Pravilnika o načinu utvrđivanja uslova za određivanje zona sanitarne zaštite i zaštitnih mjera za izvorišta vode za javno vodo-snabdijevanje stanovništva („Službene novine FBiH“ br. 88/12), Vlada Zeničko-Dobojskog kantona na \_\_\_\_\_\_\_\_\_\_\_ sjednici, održanoj \_\_\_\_\_\_\_\_ 2021. godine, d o n o s i:

**O D L U K U**

**O ZONAMA SANITARNE ZAŠTITE I ZAŠTITNIM MJERAMA ZA IZVORIŠTE MILKINO VRELO – OPĆINA BREZA**

**DIO I – OPĆE ODREDBE**

**Član 1.**

**(Predmet)**

Ovom odlukom, u skladu sa Pravilnikom o načinu utvrđivanja uslova za određivanje zona sanitarne zaštite i zaštitnih mjera za izvorišta vode za javno vodo-snabdijevanje stanovništva („Službene novine Federacije BiH”, broj 88/12),utvrđuju se, zone sanitarne zaštite za izvorište Milkino vrelo koje se koristi za snabdijevanje vodom potrošača u općini Breza, te veličine i granice zona sanitarne zaštite, zaštitne mjere, režimi zaštite, nadzor nad provođenjem ove Odluke, kao i druga pitanja od značaja za provođenje sanitarne zaštite, te očuvanja izdašnosti izvorišta voda za piće.

**Član 2.**

**(Lokacija izvorišta)**

Izvorište „Milkino vrelo“, nalazi se cca 3,5 km sjeveroistočno od centra Breze, pojavljuje se, u desnom zaobalju r. Stavnje, ispod vrha Križ (840 m.n.m.). Izvorište „Milkino vrelo“, izdanjuje na koti 535 m.n.m.

Izvorište iz stava 1 ovog člana je izvorište podzemnih voda u izdanima kraško-pukotinske poroznosti

**Član 3.**

**(Stručni elaborat)**

Zaštita izvorišta vrši se uspostavljanjem i održavanjem zona sanitarne zaštite i zaštitnih mjera, koji su utvrđeni Elaboratom o zaštiti izvorišta Milkino vrelo, urađenog na osnovu provedenih dopunskih rekognosciranja terena, i istražnih radova, te analizom raspoloživih podataka istraživanja vršenih na širem području i lokaciji predmetnog izvorišta

**Član 4.**

**(Razlozi utvrđivanja zona sanitarne zaštite)**

Utvrđivanje zona sanitarne zaštite i zaštitnih mjera određenih ovom „Odlukom“ vrši se u cilju zaštite voda izvorišta od svih vidova zagađenja i štetnih uticaja koji mogu nepovoljno djelovati na higijensku ispravnost vode za piće i na izdašnost izvorišta.

**Član 5.**

**(Uređenje prostora i primjena propisanih mjera zaštite)**

Urbanističko uređenje prostora, građenje, privredne, poljoprivredne i druge djelatnosti mogu se vršiti samo na način i u mjeri koji su utvrđeni ovom „Odlukom“.

Privredna društva, federalni, kantonalni i općinski organi uprave, druga pravna lica i građani dužni su pridržavati se odredbi ove „Odluke“ i primjenjivati propisane mjere zaštite.

**POGLAVLJE I.**

***ZONE SANITARNE ZAŠTITE I ZAŠTITNE MJERE***

**Član 6.**

U skladu sa Pravilnikom o načinu utvrđivanja uslova za određivanje zona sanitarne zaštite i zaštitnih mjera za izvorišta vode za javno vodo-snabdijevanje stanovništva („Službene novine FBiH“ br. 88/12), Izvorište Milkino vrelo predstavlja izvorište podzemnih voda u akviferu Kraško-pukotinske poroznosti,

Za izvorište Milkino vrelo utvrđuju se sljedeće zone sanitarne zaštite:

**I zona zaštite – zona sa najstrožijim zabranama i ograničenjima;**

**II zona zaštite – zona strogih zabrana i ograničenja;**

**III zaštitna zona – zona blagog režima zaštite.**

Osim uspostavljanja zaštitnih zona kao jedna od mjera zaštite i kontrole propisanih mjera neophodno je uspostaviti sistem monitoringa i dojave prilikom pojave ekscesnih situacija.

**POGLAVLJE II.**

1. ***ZAŠTITNA ZONA – ZONA SA NAJSTROŽIM ZABRANAMA I OGRANIČENJIMA – ZONA IZVORIŠTA***

**Član 7.**

**(područje i granice I zaštitne zone)**

Područje I zaštitne zone izvorišta „Milkino vrelo“, obuhvata neposredni prostor oko postojećeg kaptažnog objekata, kojim se vodo-zahvatniobjekat štiti od slučajnog ili namjernog zagađenja ili oštećenja. Površina I zaštitne zone oko kaptaže čija je ukupna površina 0,5 ha, je obuhvatila već postojeći ograđeni prostor unutar kojeg se nalazi jedna kaptaža i dva bušena bunara.

I. Zona, je zona najstrožeg režima zaštite, oko nje se postavlja zaštitna ograda na udaljenost minimum 10 m u odnosu na zahvatne objekte. U slučaju Milkinog vrela ograda je postavljena na udaljenosti oko 10 m, što je najniži kriterij u pravilniku. Međutim, treba naglasiti da u zatečenim uvjetima, nije moguće mijenjati površinu I zaštitne zone obzirom na morfološke prilike, lokacije izvorišta, te blizina saobraćajnice Breza Vareš ali i korita r. Stavnje

Situacioni prikaz I – zone zaštite oko zahvatnih objekata dat je u prilogu br.5, ove odluke u mjerilu 1: 1000.

**Član 8.**

**(Vlasništvo nad zemljištem I zaštitne zone)**

1. Područje I zaštitne zone nalazi se na području Općine Breza
2. Općina Breza će u skladu sa važećim Zakonom o ekspropiraciji („Službene novine Federacije BiH“, broj 70/07) regulirati pitanja imovinsko-pravnih odnosa sa eventualnim vlasnicima zemljištima na području I zaštitne zone, ukoliko to ranije nije urađeno.

**Član 9.**

**(objekti u I zaštitnoj zoni**)

1. Na području I zaštitne zone nalaze se sljedeći objekti:
2. Kaptaža i 2 bunara sa pumpnim stanicama
3. Ograda sa ulaznom kapijom;
4. Pored postojećih objekata, iz stava 1. ovog člana, na području I zaštitne zone, mogu se, uz primjenu propisanih mjera zaštite, graditi ili nalaziti i drugi vodni objekti, kao što su vodo-zahvatni objekti, rezervoari, pumpne stanice, trafostanice, administrativni objekti, prilazni i unutrašnji putovi i drugi objekti koji su neophodni za rad sistema za vodo-snabdijevanje.

**Član 10.**

**(vlasništvo nad objektima u I zaštitnoj zoni)**

1. Vodni i drugi objekti iz člana 9. ove odluke i njima pripadajuća oprema u vlasništvu je Javno preduzeće "Komunalno" d.o.o. Breza, koji gazduje cjelovitim sistemom javnog vodo-snabdijevanja. Općina Breza je nadležna za sprovođenje svih zaštitnih mjera propisanih ovom Odlukom na području I zaštitne zone.

**Član 11.**

**(mjere fizičke zaštite I zaštitne zone)**

1. Područje I zaštitne zone mora biti zaštićeno od neovlaštenog pristupa ogradom (ne nižom od 2 m), kao i drugim potrebnim mjerama fizičke zaštite i osiguranja.
2. Ograda iz prethodnog stava ovoga člana mora biti izvedena na način da spriječi neovlašteni ili nasilni ulazak na područje I zaštitne zone.
3. I zaštitna zona izvorišta Milkino vrelo ograđena je propisnom ogradom koju je potrebno na nekoliko mjesta sanirati i kao takva zadovoljava propisane uvjete iz Pravilnika

**Član 12.**

**(obilježavanje I zaštitne zone)**

Potrebno je na odgovarajući način obilježiti I zaštitnu zonu, što naročito uključuje naziv izvorišta (vodo-zahvata) i zaštitne zone, naziv nadležnog organa (JP) koji upravlja izvorištem, broj dežurnog telefona za hitne slučajeve i upozorenje o zabrani neovlaštenog pristupa.

**Član 13.**

**(Pristup na područje I zaštitne zone)**

1. Pristup na područje I zaštitne zone dozvoljen je samo ovlaštenim osobama, što uključuje zaposlenike Javno preduzeće "Komunalno" d.o.o. Breza koji stalno ili povremeno rade na objektima unutar ove zone, te nadležnim inspekcijskim organima u toku vršenja redovnih ili vanrednih kontrola ove zone, kao i drugim licima uz posebno odobrenje i evidenciju njihovog boravka i aktivnosti od strane Općine Breza, odnosno Javno preduzeće "Komunalno" d.o.o. Breza.
2. Sva lica iz prethodnog stava ovoga člana moraju posjedovati odgovarajuće propusnice kako bi mogla pristupiti prostoru I zaštitne zone. Vrste propusnica i uslovi njihovog izdavanja utvrđuju se „Općim aktima“ Javno preduzeće "Komunalno" d.o.o. Breza koji koristi, odnosno upravlja ovim izvorištem.

**Član 14.**

**(Obaveza periodičnih liječničkih pregleda)**

Lica koja stalno ili povremeno rade na objektima vodo-zahvata unutar I zaštitne zone moraju biti podvrgnuta periodičnim liječničkim pregledima, u skladu sa odgovarajućim propisima o sanitarnoj zaštiti.

**Član 15.**

**(Zaštitne mjere na području prve zaštitne zone izvorišta i režim zaštite)**

1. Uz primjenu propisanih mjera zaštite, unutar I zaštitne zone mogu postojati kaptažne građevine, bunari, rezervoari, pumpne stanice, postrojenja za prečišćavanje vode za piće, skladišta kemikalija ( koje se koriste u tehnološkom postupku kondicioniranja voda), pogonske zgrade, trafo stanice, prilazni putovi i drugi objekti potrebni za nesmetan rad i upravljanje postojećim vodo-zahvatima.
2. Javno preduzeće "Komunalno" d.o.o. Breza, dužno je održavati postavljenu ogradu oko bunara u ispravnom stanju i provoditi osiguranje ove zone i objekata u njoj u smislu odredaba prethodnih stavova.
3. Na području I zaštitne zone izvorišta, zabranjuju se sve aktivnosti koje nisu u direktnoj vezi sa normalnim radom i održavanjem vodo-zahvatih objekata. **Aktivnosti koje se provode u cilju normalnog rada i održavanja vodo-zahvatih objekata ne smiju štetno djelovati na izvorište.**

Izuzetno od odredaba stava 3. ovoga člana, dozvoljavaju se, a u skladu sa Prilogom 1. Pravilnika o načinu utvrđivanja uslova za određenje zona sanitarne zaštite i zaštitnih mjera za izvorišta vode za javno vodo-snabdijevanje stanovništva („Službene novine FBiH“ br. 88/12), slijedeće aktivnosti:

Uz standardne mjere zaštite:

* Izgradnja kanalizacije i drugih infrastrukturnih instalacija koje omogućuju redovno funkcioniranje objekata vodo-zahvatnog područja;
* Prirodni uzgoj trave, pri čemu nije dozvoljena upotreba đubriva i drugih agrotehničkih sredstava.

Uz standardne i dodatne mjere zaštite:

* Kontrolirana sječa i krčenje šume, ako je u funkciji uređenja prostora I zaštitne zone.

**POGLAVLJE III.**

***II zaštitna zona - zona sa strogim zabranama i ograničenjima***

**Član 16.**

**(područje i granice II zaštitne zone)**

1. Područje II zaštitne zone obuhvata prostor od vanjske granice I zaštitne zone do linije određene na bazi 24–satnog tečenja podzemnih voda do vodo-zahvata, i nalazi se na području općina Breza i Vareš.
2. Vanjska granica druge zaštitne zone nalazi se na udaljenosti 778 m od kaptaže (definirano u skladu sa određenom brzinom podzemne vode u utjecajnoj zoni izvorišta koja iznosi v = 0,9 m/sat odnosno 778 m/dan.

Situacioni prikaz II zaštitne zone dat je u prilogu br.4. ove Odluke (Elaborata) u mjerilu 1:15 000.

**Član 17.**

**(Zabranjene aktivnosti u II zaštitnoj zoni)**

Na području II zaštitne zone izvorišta za sve aktivnosti se propisuju nivoi ograničenja i zabrana u skladu sa Prilogom br 7. (tabela 1. prilog Pravilnika) o načinu utvrđivanja uslova za određivanje zona sanitarne zaštite i zaštitnih mjera za izvorišta vode za javno vodo-snabdijevanje stanovništva („Službene novine FBiH“ br. 88/12). Oznaka **„Z“** u Prilogu 1., Pravilnika podrazumijeva da su sve nabrojane aktivnosti pod tom oznakom zabranjene, oznaka **„S“** u Prilogu 1. Pravilnika podrazumijeva da su sve nabrojane aktivnosti pod tom oznakom dopuštene uz standardne mjere zaštite, oznaka **„SD“** u Prilogu 1. Pravilnika podrazumijeva da su sve nabrojane aktivnosti pod tom oznakom dopuštene uz standardne i dodatne mjere zaštite. Tabela Priloga 1., Pravilnika sa popisom aktivnosti i nivoom ograničenja njihove primjene po pojedinim zonama dat je u Prilogu br. 7 Elaborata.

**Oznaka (Z) prilog br. 7 (tabela prilog br. 1., iz Pravilnika), znači zabranjuje se, a odnosi se na sljedeće:**

* Izgradnja novih urbanih naselja
* Proširenje postojećih urbanih naselja
* Individualna stambena izgradnja uz korištenje samostalnih sistema za tretman otpadnih voda (npr. septičke jame)
* Održavanje postojećih građevinskih objekata bez promjene namjene
* Izvođenje ili obavljanje bili kakvih aktivnosti koje izazivaju ili pospješuju eroziju tla
* Iskopi u vodonosnom sloju
* Vađenje materijala iz vodotoka
* Izgradnja i rad kamenoloma i drugih pozajmišta materijala
* Minerski i drugi građevinski radovi koji nisu u funkciji vodo-snabdijevanja, a koji mogu poremetiti kompoziciju vodonosnih slojeva
* Izvođenje istražnih radova za, mineralne vode, kao i druge materije koje mogu ugroziti kvalitetu vode na izvorištu
* Transformatorske stanice
* Izgradnja novih, korištenje ili proširenje postojećih groblja
* Izgradnja kanalizacije i drugih infrastrukturnih instalacija koje omogućuju redovno funkcioniranje objekata vodo-zahvatnog područja
* Ispuštanje nepročišćenih urbanih otpadnih voda
* Izgradnja i rad postrojenja za tretman urbanih otpadnih voda
* Odlaganje bilo kakvog čvrstog, građevinskog, komunalnog i drugog otpad
* Izgradnja i rad sanitarnih deponija
* Izgradnja i rad postrojenja za tretman mulja u sastavu postrojenja za tretman otpadnih
* Izgradnja i rad postrojenja za tretman životinjskog otpada
* Podzemna eksploatacija mineralnih sirovina, izgradnja i rad objekata za deponiranje, mljevenje i preradu sirovina i jalovine
* Površinska eksploatacija mineralnih sirovina,izgradnja i rad objekata za deponiranje, mljevenje i preradu sirovina i jalovine
* Pogoni metalne industrije
* Pogoni kemijske industrije
* Pogoni gumarske industrije
* Pogoni industrije papira i celuloze
* Pogoni kožarske industrije
* Pogoni prehrambene industrije
* Skladištenje svih industrijskih sirovina i kemikalija opasnih za vodu
* Deponije industrijskog otpada opasnog za kvalitete vode na izvorištu
* Izgradnja i rad industrijskih kanalizacijskih sistema
* Izgradnja i rad postrojenja za tretman industrijskih otpadnih voda
* Ispuštanje ili akumuliranje neprečišćenih industrijskih otpadnih i rashladnih voda
* Izgradnja autocesta i cesta rezerviranih za motorni saobraćaj
* Izgradnja depoa za teška vozila
* Izgradnja i rad autobusnih stanica i terminala
* Izgradnja željezničkih pruga, ranžiranih stanica i terminala
* Izgradnja i rad aerodroma ili poletno-sletnih staza za korištenje u zračnom saobraćaju
* Izgradnja i rad cjevovoda za transport tekućina opasnih za kvalitetu vode
* Cestovni transport kemikalija, tečnih goriva i drugih opasnih materija
* Izgradnja nadzemnih ili podzemnih spremnika
* Izgradnja pretakališta
* Izgradnja benzinskih stanica uz prometnice
* Skladištenje ograničenih količina lož ulja ili pogonskog goriva za poljoprivredne strojeve za potrebe individualnih domaćinstava
* Intenzivna stočarska i peradarska proizvodnja
* Deponiranje čvrstog ili tečnog stajnjaka za pojedinačna domaćinstva
* Intenzivna ispaša stoke
* Napajanje stoke iz površinskih vodotoka
* Skladištenje đubriva i pesticida
* Poljoprivredna proizvodnja praćena intenzivnim korištenjem vještačkih đubriva, stajnjaka, pesticide, herbicida i insekticida
* Navodnjavanje prečišćenim otpadnim vodama
* Nekontrolirana sječa šume
* Korištenje plovnih sredstava sa unutrašnjim sagorijevanjem

**Oznaka (SD) tabela prilog br. 1., iz Pravilnika, a prilog 7 Elaborata, znači dozvoljeno je uz standardne i dodatne mjere zaštite, a odnosi se na sljedeće:**

* Izgradnja urbanih prometnica i pripadajućih objekata (parkirališta,mostova, tunela,…)
* Stočarska i peradarska proizvodnja za vlastite potrebe pojedinačnih domaćinstava
* Izgradnja i rad sportsko-rekreacionih i banjsko-lječilišnih objekata
* Kampiranje ili drugi vid organiziranog okupljanja ljudi u prirodi
* Izgradnja i rad otvorenih sportskih terena
* Izgradnja i rad igrališta za golf
* Izgradnja i rad skijališta

**Oznaka (S) tabela prilog br. 1., iz Pravilnika, znači dozvoljeno je uz standardne mjere zaštite, a odnosi se na sljedeće:**

* Poljoprivredna proizvodnja zdrave hrane bez korištenja vještačkih đubriva, stajnjaka, pesticide, herbicida i insekticida
* Prirodni uzgoj trave bez upotrebe đubriva i drugih agrotehničkih sredstava
* Kontrolirana sječa i krčenje šuma
* Turističke aktivnosti
* Rekreacioni i sportski ribolov

**Član 18**

**(Uslovi za postojeće objekte i sanitarne otpadne vode u II zaštitnoj zoni)**

Na području II zaštitne zone zabranjena je izgradnja novih urbanih naselja kao i proširenje postojećih, zatim individualna izgradnja stambenih objekata uz korištenje samostalnih sistema za tretman otpadnih voda (npr. Septičke jame).

Također je zabranjeno, izvođenje ili obavljanje bili kakvih aktivnosti koje izazivaju ili pospješuju eroziju tla, kao i bilo kakva iskopavanja u vodonosnom sloju.

Kada je u pitanju izvorište „Milkino vrelo“, u II zaštitnoj zoni postoje izgrađeni stambeni objekti.

(1) Kroz II zaštitnu zonu ovog izvorišta prolazi regionalni put R 444, te lokalni makadamski putevi, pruga. Druga zaštitna zona također obuhvata dio naselja Bašće i Glavica.

(2) U slučajevima kada se ne vrši prečišćavanje otpadnih voda iz prethodnog stava ovog člana, otpadne vode moraju se ispustiti izvan područja I II i III zaštitne zone izvorišta

U tom smislu na području II zaštitne zone se može zadržati, primjenjujući odrednice date Pravilnikom o kontrolisanim aktivnostima i ograničenjima.

***III ZAŠTITNA ZONA - ZONA SA UMJERENIM ZABRANAMA I OGRANIČENJIMA***

**Član 19.**

**(Područje i granice III zaštitne zone)**

1. Područje III zaštitne zone izvorišta „Milkino vrelo“ (zona sa umjerenim zabranama i ograničenjima) proteže se od vanjske granice II zaštitne zone, do granice u slivu od koje je podzemnoj vodi, potrebno najmanje deset (10) dana tečenja do vodo-zahvata, a nalazi se na području općina Breza i Vareš.

Vanjska granica treće (III) zaštitne zone nalazi se na udaljenosti cca 7780 m, od linije vodozahvatnih objekata, kako je prikazano na situacionoj karti zona zaštite u mjerilu 1: 15 000 (prilog 4. ove Odluke-Elaborata)

1. Površina III zaštitne zone iznosi P= 491 ha
2. Situacioni prikaz II i III zaštitne zone dat je u prilogu 4 ove Odluke (Elaborata) u mjerilu 1: 15 000.

**Član 20.**

**(zabrane i ograničenja u III zoni zaštite)**

Na području III zaštitne zone Izvorišta za sve aktivnosti, propisuju se nivoi ograničenja i zabrane za III zaštitnu zonu, u skladu sa Prilogom 1. Pravilnika („Službene novine FBiH“ br. 88/12). Oznaka **„Z“** u Prilogu 1. Pravilnika (prilog 7., ovog Elaborata), podrazumijeva da su sve nabrojane aktivnosti pod tom oznakom zabranjene, oznaka **„S“** u Prilogu 1. Pravilnika podrazumijeva da su sve nabrojane aktivnosti pod tom oznakom dopuštene uz standardne mjere zaštite, oznaka **„SD“** u tabeli prilog 1. Pravilnika, podrazumijeva da su sve nabrojane aktivnosti pod tom oznakom dopuštene uz standardne i dodatne mjere zaštite. Tabela Priloga 1., Pravilnika sa popisom aktivnosti i nivoom ograničenja njihove primjene po pojedinim zonama dat je u Prilogu br. 7., ovog Elaborata.

**Oznaka (Z) tabela prilog br. 1., iz Pravilnika (prilog br 7 ovog elaborata), znači zabranjuje se, a odnosi se na sljedeće:**

* Iskopi u vodonosnom sloju
* Izgradnja i rad kamenoloma i drugih pozajmišta materijala
* Minerski i drugi građevinski radovi koji nisu u funkciji vodo-snabdijevanja, a koji mogu poremetiti kompoziciju vodonosnih slojeva
* Manevarski i vojni poligoni
* Ispuštanje nepročišćenih urbanih otpadnih voda
* Odlaganje bilo kakvog čvrstog, građevinskog, komunalnog i drugog otpad
* Izgradnja i rad sanitarnih deponija
* Pogoni hemijske industrije
* Skladištenje industrijskih sirovina i hemikalija opasnih za vodu
* Skladištenje i deponovanje radio-aktivnih tvari i otpada
* Deponije industrijskog otpada opasnog za kvalitete vode na izvorištu
* Ispuštanje ili akumuliranje neprečišćenih industrijskih otpadnih i rashladnih voda
* Izgradnja depoa za teška vozila
* Izgradnja i rad aerodroma ili poletno-sletnih staza za korištenje u zračnom saobraćaju
* Izgradnja i rad cjevovoda za transport tekućina opasnih za kvalitet vode
* Nadzemni ili podzemni spremnici
* Pretakališta
* Skladištenje đubriva i pesticida
* Poljoprivredna proizvodnja praćena intenzivnim korištenjem vještačkih đubriva, stajnjaka, pesticide, herbicida i insekticida
* Navodnjavanje prečišćenim otpadnim vodama
* Nekontrolisana sječa i krčenje šume

**Oznaka (SD) tabela prilog br. 1., iz Pravilnika, znači dozvoljeno je uz standardne i dodatne mjere zaštite, a odnosi se na sljedeće:**

* Izgradnja novih urbanih naselja
* Proširenje postojećih urbanih naselja
* Individualna stambena izgradnja uz korištenje samostalnih sistema za tretman otpadnih voda (npr. septičke jame)
* Izvođenje ili obavljanje bili kakvih aktivnosti koje izazivaju ili pospješuju eroziju tla
* Vađenje materijala iz vodotoka
* Izvođenje istražnih radova za materije koje mogu ugroziti kvalitet vode na izvorištu
* Transformatorske stanice
* Izgradnja novih, korištenje ili proširenje postojećih groblja
* Izgradnja i rad postrojenja za tretman urbanih otpadnih voda
* Izgradnja i rad postrojenja za tretman mulja u sastavu postrojenja za tretman otpadnih
* Izgradnja i rad postrojenja za tretman životinjskog otpada
* Podzemna eksploatacija mineralnih sirovina, izgradnja i rad objekata za deponovanje, mljevenje i preradu sirovina i jalovine
* Površinska eksploatacija mineralnih sirovina,izgradnja i rad objekata za deponovanje,mljevenje i preradu sirovina i jalovine
* Pogoni metalne industrije
* Pogoni gumarske industrije
* Pogoni industrije papira i celuloze
* Pogoni kožarske industrije
* Pogoni prehrambene industrije
* Izgradnja i rad industrijskih kanalizacijskih sistema
* Izgradnja i rad postrojenja za tretman industrijskih otpadnih voda
* Izgradnja autocesta i cesta rezerviranih za motorni saobraćaj
* Izgradnja urbanih prometnica i pripadajućih objekata (parkirališta,mostova, tunela,…)
* Izgradnja i rad autobusnih stanica i terminala
* Izgradnja željezničkih pruga, ranžiranih stanica i terminala
* Cestovni transport kemikalija, tečnih goriva i drugih opasnih materija
* Benzinske stanice uz prometnice
* Skladištenje ograničenih količina lož ulja ili pogonskog goriva za poljoprivredne strojeve za potrebe individualnih domaćinstava
* Intenzivna stočarska i peradarska proizvodnja
* Stočarska i peradarska proizvodnja za vlastite potrebe pojedinačnih domaćinstava
* Deponiranje čvrstog ili tečnog stajnjaka za pojedinačna domaćinstva
* Intenzivna ispaša stoke
* Napajanje stoke iz površinskih vodotoka
* Izgradnja i rad sportsko-rekreacionih i banjsko-lječilišnih objekata
* Kampiranje ili drugi vid organiziranog okupljanja ljudi u prirodi
* Izgradnja i rad otvorenih sportskih terena
* Izgradnja i rad igrališta za golf
* Izgradnja i rad skijališta
* Korištenje plovnih sredstava sa unutrašnjim sagorijevanjem

**Oznaka (S) tabela prilog br. 1., iz Pravilnika, znači dozvoljeno je uz standardne mjere zaštite, a odnosi se na sljedeće:**

|  |
| --- |
| * Održavanje postojećih građevinskih objekata bez promjene namjene |
| * Deponije industrijskog otpada bezopasnog za kvalitet vode na izvorištu |
| * Poljoprivredna proizvodnja zdrave hrane bez korištenja vještačkih đubriva, stajnjaka, pesticide, herbicida i insekticida |
| * Prirodni uzgoj trave bez upotrebe đubriva i drugih agroteh. sredstava |
| * Kontrolisana sječa i krčenje šuma |
| * Turističke aktivnosti (splavarenje, rafting,.) |

**Član 21.**

**(Uslovi za postojeće objekte i sanitarne otpadne vode u III zaštitnoj zoni)**

(1) Na području III zaštitne zone ovog izvorišta nalaze se ruralna naselja u kojem žive stanovnici koji se bave stočarstvom i poljoprivrednom proizvodnjom.

(2) U slučajevima kada se ne vrši prečišćavanje otpadnih voda iz prethodnog stava ovog člana, otpadne vode moraju se ispustiti izvan područja I II i III zaštitne zone izvorišta

U tom smislu na području II zaštitne zone se može zadržati, primjenjujući odrednice date Pravilnikom o kontrolisanim aktivnostima i ograničenjima.

**DIO II – NADZOR NAD PROVOĐENJEM OVE ODLUKE**

**Član 22.**

**(Upravni nadzor)**

Ministarstvo za poljoprivredu, vodoprivredu i šumarstvo ZE-DO kantona vrši upravni nadzor nad provođenje ove Odluke.

**Član 23.**

**(Inspekcijski nadzor)**

Inspekcijski nadzor nad provođenjem ove Odluke odnosno nad provođenjem režima i mjera zaštite propisanih ovom Odlukom vrše organi inspekcije i to:

a) Sanitarna inspekcija, u skladu sa nadležnostima definiranim Zakonom zaštite stanovništva od zaraznih bolesti, koje ugrožavaju cijelu zemlju („Službeni list R BiH“, broj 02/92).

b) Vodna inspekcija, u skladu sa nadležnostima utvrđenim Zakonom o vodama Zeničko-Dobojskog kantona („Službene novine ZDK “ broj 17/07);

c) Komunalna inspekcija, u skladu sa nadležnostima i u skladu sa propisima iz ove oblasti;

d) Građevinska inspekcija, u skladu sa nadležnostima definiranim Zakonom o prostornom uređenju i građenju („Službene novine Zeničko-dobojskog kantona broj 1/14 i 4/16));

e) Poljoprivredna inspekcija u skladu sa nadležnostima definiranim Zakonom o poljoprivrednom zemljištu („Službene novine Federacije BiH“, broj 02/98)

f) Šumarska inspekcija, u skladu sa nadležnostima definiranim Zakonom o Šumama („Službene novine Federacije“, broj 20/02).

**DIO III – KAZNENE ODREDBE**

**Član 24.**

**(Novčana kazna za pravno lice)**

(1) Novčanom kaznom od 1 000 do 15 000 KM kaznit će se za prekršaj pravno lice ako:

a) vrši izvođenje radova, izgradnju ili rekonstrukciju objekata ili obavlja aktivnosti protivno zaštitnim mjerama propisanim u članovima 15, 18, 20 i 21, ove Odluke;

b) ne postupi u skladu sa članovima 11, 12, i 14;

c) ne izvrši ili neblagovremeno vrši radnje iz članova 8 i 9, ove Odluke.

(2) Za prekršaj iz stava (19) ovog člana, kaznit će se i odgovorno lice u pravnom licu novčanom kaznom u iznosu od 100 do 1000 KM.

**Član 25**.

**(Odgovornost pravnog lica)**

Pravno lice kaznit će se novčanom kaznom od 1.000 do 15.000 KM za prekršaj iz člana 140. stav (1) tačka 10. Zakona o vodama Zeničko-Dobojskog kantona („Službene novine ZDK, broj: 17/07).

**Član 26.**

**(Novčana kazna za fizičko lice)**

Novčanom kaznom od 100 do 1.500 KM kaznit će se za prekršaj fizičko lice ako:

1. vrši izvođenje radova, izgradnju ili rekonstrukciju objekata ili obavlja aktivnosti protivno zaštitnim mjerama propisanim u članovima. 15. i 17 i 20. ove Odluke;
2. ne izvrši ili neblagovremeno vrši radnje iz člana 15 17 i 20 ove Odluke.

**DIO IV - PRELAZNE I ZAVRŠNE ODREDBE**

**Član 27.**

**(Grafički prikaz zona sanitarne zaštite)**

Sastavni dio ove Odluke je grafički prilog na kome su prikazane granice zona sanitarne zaštite izvorišta.

**Član 28.**

**(Obaveza uređivanja područja I i II zaštitne zone)**

(1) Na području I i II zaštitne zone izvršit će se uređenje prostora i provođenje zaštitnih mjera u skladu sa ovom Odlukom i Elaboratom zaštite u roku od dvije godine od dana njenog donošenja.

(2) Općina Breza i Javno preduzeće "Komunalno" d.o.o. Breza su dužni izvršiti radnje iz članova 11. i 12. ove Odluke u roku od 90 dana od dana njenog donošenja.

(3) Kanalizacijski sistem iz člana 18. i 21. ove Odluke moraju se izvesti u roku od dvije i pol godine od dana njenog donošenja.

**Član 29.**

**(Obaveza usklađivanja planskih dokumenata)**

1. Donosioci planskih dokumenata (prostorni planovi Općine Breza i Općine Vareš) dužni su iste uskladiti sa odredbama ove Odluke, u roku od 6 mjeseci od dana njenog donošenja.

**Član 30.**

**(Stupanje na snagu)**

Ova Odluka stupa na snagu osmog dana od dana objavljivanja u «Službenim novinama „Zeničko - Dobojskog kantona“.

Broj: 02- /21. PredsjedavajućiVlade

ZE-DO Kantona

Datum, \_\_\_.\_\_\_.2021. godine.

---------------------------